Document ID: 31989D0185

*****
κΑΠΟΦΑΣΗ ΤΟΥ ΣΥΜΒΟΥΛΙΟΥ
της 6ης Μαρτίου 1989
για την εκ νέου θέση σε εφαρμογή της απόφασης 78/262/ΕΟΚ σχετικά με την ισοδυναμία του δασικού πολλαπλασιαστικού υλικού που παράγεται στην Αυστρία
(89/185/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 14 παράγραφος 1,
την πρόταση της Επιτροπής,
Εκτιμώντας:
ότι, με την απόφαση 78/262/ΕΟΚ (3), το Συμβούλιο διαπίστωσε ότι το δασικό πολλαπλασιαστικό υλικό που παράγεται στην Αυστρία και ανήκει στα είδη, βασικά υλικά ή περιοχές προέλευσης και κατηγορίες που αναφέρονται στο παράρτημα της εν λόγω απόφασης, παρέχει, σε ό,τι αφορά τα γενετικά χαρακτηριστικά του βασικού υλικού και τα μέτρα που έχουν ληφθεί για να εξασφαλιστεί η ταυτότητά του, τις ίδιες εγγυήσεις που παρέχει το πολλαπλασιαστικό υλικό που παράγεται στην Κοινότητα και ανταποκρίνεται στις διατάξεις της οδηγίας 66/404/ΕΟΚ, στο μέτρο που πληρούνται οι ιδιαίτερες προϋποθέσεις που προβλέπονται στο προαναφερθέν παράρτημα· ότι η εν λόγω απόφαση εφαρμοζόταν μόνο μέχρι τις 31 Δεκεμβρίου 1983·
ότι τα πραγματικά στοιχεία, με βάση τα οποία πραγματοποιήθηκε η εν λόγω διαπίστωση ισοδυναμίας, δεν υπέστησαν μεταβολές από την ημερομηνία εκείνη·
ότι, έκτοτε, η ισοδυναμία του δασικού πολλαπλασιαστικού υλικού που προβλέπεται στην απόφαση 78/262/ΕΟΚ μπορεί, με επιφύλαξη της τήρησης των διατάξεών της, να αναγνωρισθεί κατ' αρχήν για μια συγκεκριμένη δεύτερη περίοδο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Labels: 3
6